**Tiesībsargam**

*Par grozījumiem Ministru kabineta 2008.gada 9.decembra noteikumos Nr.1013 „Kārtība, kādā dzīvokļa īpašnieks daudzdzīvokļu dzīvojamā mājā norēķinās par pakalpojumiem, kas saistīti ar dzīvokļa īpašuma lietošanu”*

Ministru kabinets informē, ka Ekonomikas ministrija ir sagatavojusi grozījumus Ministru kabineta 2008.gada 9.decembra noteikumos Nr.1013 „Kārtība, kādā dzīvokļa īpašnieks daudzdzīvokļu dzīvojamā mājā norēķinās par pakalpojumiem, kas saistīti ar dzīvokļa īpašuma lietošanu” (turpmāk – Noteikumi Nr.1013) un tie tika izsludināti 2014.gada 24.jūlija Valsts sekretāru sanāksmē. Grozījumi Noteikumos Nr.1013 tiks virzīti Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” noteiktajā kārtībā. Plānots, ka grozījumi Noteikumos Nr.1013 tiks izskatīti Ministru kabineta sēdē līdz 2014.gada 1.novembrim.